בויאן בוגדנוביץ'

בויאן בוגדנוביץ' (בקרואטית: Bojan Bogdanović; נולד ב-18 באפריל 1989) הוא כדורסלן עבר קרואטי, אשר שיחק בליגת ה-NBA, וכן בנבחרת קרואטיה.

קריירה באירופה
בוגדנוביץ' נולד בעיר מוסטר ביוגוסלביה. הוא החל לשחק כדורסל בקבוצת זרינסקי מוסטר ב-2004. ב-2005 חתם על חוזה ארוך טווח בריאל מדריד אך נשאר לשחק במוסטר כשחקן מושאל. ב-2006 עבר לספרד ושיחק בקבוצת הנוער של ריאל מדריד ובקבוצת המילואים של ריאל מדריד בליגה השנייה. הוא שותף בשלושה משחקים בקבוצה הבוגרת בעונות 2007/2008 ו-2008/2009. ב-2008 הושאל לקבוצת מורסיה מליגת העל הספרדית ושותף ב-4 משחקים. בתחילת 2009 חזר לשחק בקבוצה השנייה של ריאל מדריד.

באוגוסט 2009 עבר לשחק בציבונה זאגרב, בעונתו הראשונה בקבוצה קלע בממוצע 16.6 נקודות בליגה ו-8.1 נקודות ביורוליג. בעונתו השנייה קלע בממוצע 20.1 נקודות בליגה ו-18 נקודות ביורוליג. הוא נבחר ל-MVP של המחזור החמישי בשלב הטופ 16 ביורוליג לאחר ניצחון על חימקי מוסקבה ב-3 במרץ 2010, משחק בו קלע 22 נקודות כולל שש שלשות ללא החטאה ולקח 9 ריבאונדים. הוא זכה עם ציבונה באליפות הליגה ב-2010.

ביוני 2011 עבר לפנרבחצ'ה אולקר מטורקיה. בעונתו הראשונה קלע בממוצע 13.6 נקודות בליגה ו-13 נקודות ביורוליג, בעונתו השנייה קלע בממוצע 13 נקודות בליגה ו-15.9 נקודות ביורוליג ובעונתו השלישית 12.2 נקודות בליגה ו-14.8 ביורוליג. הוא זכה עם אולקר פעמיים רצופות בגביע ב-2013 ובאליפות הליגה ב-2014.

קריירה ב-NBA
ברוקלין נטס
בוגדנוביץ' נבחר בדראפט ה-NBA ב-2011 כבחירה הראשונה בסיבוב השני (31 סך הכל) על ידי מיאמי היט, הזכויות על חתימתו הועברו בטרייד למינסוטה טימברוולבס וממנה לברוקלין נטס. לקראת עונת 2014/2015 ב-NBA חתם בנטס על חוזה לשלוש שנים בסך של כ-10 מיליון דולר. בעונתו הראשונה ב-NBA קלע בממוצע 9 נקודות למשחק בעונה הסדירה ו-10.3 נקודות בפלייאוף. בתום העונה נבחר לחמישיית הרוקיז השנייה.

וושינגטון ויזארדס
בפברואר 2017 הועבר בטרייד לוושינגטון ויזארדס.

אינדיאנה פייסרס
לקראת עונת 2017/2018 חתם על חוזה לשנתיים באינדיאנה פייסרס, והיה לשחקן מרכזי בחמישייה הפותחת שלה לאורך העונה. הוא סיים את העונה עם שיא קריירה של 14.3 נקודות למשחק.

יוטה ג'אז
ביולי 2019 חתם על חוזה ל-4 עונות ביוטה ג'אז, עבור כ-73 מיליון דולר. במאי 2020 עבר ניתוח בשורש כף היד, אשר אילץ אותו להחמיץ את כל המשך עונת .

דטרויט פיסטונס
ב-26 בספטמבר 2022 בוגדנוביץ' הועבר בטרייד לדטרויט פיסטונס.

 ניו יורק ניקס 
ב-8 בפברואר 2024, בוגדנוביץ' ואלק ברקס הועברו בטרייד לניו יורק ניקס בתמורה לראיין ארצ'ידיאקונו, מלאכי פלין, אוון פורנייה, קוונטין גריימס ושתי בחירות סיבוב שני.

ב-30 באפריל 2024, דווח כי בוגדנוביץ' יחמיץ את שארית הפלייאוף לאחר שעבר ניתוחים ברגל שמאל ובשורש כף היד השמאלית.

 החזרה לברוקלין 
ב-6 ביולי 2024, בוגדנוביץ' הועבר בטרייד חזרה לברוקלין נטס לצד מאמאדי דיאקיטה, שייק מילטון, ארבע בחירות סיבוב ראשון לא מוגנות, החלפת בחירה לא מוגנת ובחירת סיבוב שני בתמורה למיקל ברידג'ס, קייטה בייטס-דיופ ובחירת סיבוב שני. הוא לא שיחק בקבוצה ושוחרר במהלך השנה.

קריירה בנבחרת קרואטיה
בוגדנוביץ' משחק בנבחרות קרואטיה בכדורסל משנת 2005. באליפות אירופה עד גיל 16 שהתקיימה ב-2005 בלאון שבספרד קלע בממוצע 21.9 נקודות למשחק (הרביעי באליפות), באליפות אירופה עד גיל 18 שהתקיימה בגרמניה ב-2006 רשם 8.8 נקודות למשחק. ובאליפות אירופה עד גיל 20 שהתקיימה בצ'כיה ב-2009 רשם 17.6 נקודות (שלישי באליפות) ו-5.6 ריבאונדים למשחק.

משנת 2010 חבר בוגדנוביץ' בסגל הנבחרת הבוגרת. באליפות העולם בכדורסל 2010 שהתקיימה בטורקיה קלע בממוצע 11.7 נקודות למשחק. באליפות אירופה בכדורסל 2011 שהתקיימה ב-ליטא קלע 12.8 נקודות בממוצע למשחק ובאליפות אירופה בכדורסל 2013 שהתקיימה ב-סלובניה קלע 17.4 נקודות בממוצע למשחק ולקח בממוצע 4.1 ריבאונדים. באליפות העולם בכדורסל 2014 היה הקלע המוביל של קרואטיה והשני בטורניר כולו עם 21.2 נקודות למשחק. באולימפיאדת ריו דה ז'ניירו (2016) סיים עם הנבחרת במקום החמישי והיה מלך הסלים של הטורניר עם ממוצע של 25.3 נקודות למשחק. באליפות אירופה בכדורסל 2017 היה הקלע המוביל של הנבחרת שסיימה במקום העשירי עם ממוצע של 22.5 נקודות למשחק (חמישי בטורניר).

סטטיסטיקות הקריירה ב-NBA
 ביורוליג 
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ריאל מדריד 1  0  2.0  0.000  0.000  0.000  0.0  0.0  0.0  0.0  0.0  ציבונה זאגרב 15  3  23.3  0.436  0.387  0.435 2.9  0.5  0.7  0.1  8.1ציבונה זאגרב101035.50.4110.3090.7653.51.81.70.218.0פנרבחצ'ה16724.30.4630.4110.8132.20.70.40.213.0פנרבחצ'ה211628.30.4890.4050.8392.11.20.60.515.9פנרבחצ'ה242130.60.4680.2980.8172.41.90.50.414.8           

 בעונה הסדירה של ה-NBA 
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   ברוקלין  78  28  23.8  0.453  0.355  0.821  2.7  0.9  0.4  0.1  9.0   ברוקלין  79  39  26.8  0.433  0.382  0.833  3.2  1.3  0.4  0.1  11.2   ברוקלין  55  54  26.9  0.440  0.357  0.874  3.6  1.6  0.4  0.1  14.2 וושינגטון  26  0  23.1  0.457  0.391  0.934  3.1  0.8  0.4  0.2 12.7   אינדיאנה  80  80  30.8  0.474  0.402  0.868  3.4  1.5  0.7  0.1  14.3   אינדיאנה  81 81 31.8  0.497  0.425 0.807  4.1  2.0  0.9 0.0  18.0   יוטה  63  63  33.1 0.447  0.414  0.903 4.1  2.1  0.5  0.1  20.2   יוטה  72  72  30.8  0.439  0.390  0.879  3.9  1.9  0.6  0.1  17.0   יוטה  69  69  30.9  0.455  0.387  0.858  4.3 1.7  0.5  0.0  18.1   דטרויט  59  59  32.1  0.488 0.411  0.884  3.8  2.6 0.6  0.1  21.6דטרויט282732.90.4680.4150.7793.42.50.80.120.2ניו יורק29019.20.4300.3700.8002.90.90.20.010.4 קריירה   719  572  29.1  0.460  0.394  0.859  3.6  1.7  0.6  0.1  15.6

 בפלייאוף ה-NBA 
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   ברוקלין  6  5  34.3  0.390  0.333  0.714  3.8  1.7  0.7  0.3  10.3   וושינגטון  13  0  20.3  0.414  0.356  0.844  4.3  0.7  0.5  0.1  8.8   אינדיאנה  7  7  34.0  0.395  0.378  0.600  3.4  1.9  0.9  0.0  12.4   אינדיאנה  4  4  37.0  0.397  0.318  0.882  5.8  2.8  2.0  0.0  18.0   יוטה  11  11  35.5  0.467  0.461  0.878  4.3  1.5  0.9  0.0  18.1   יוטה  6  6  35.7  0.481  0.333  0.792  4.2  1.7  0.3  0.0  18.0 ניו יורק4012.80.2920.4000.5713.01.00.00.36.0 קריירה   51  33  29.6  0.425  0.383  0.812  4.1  1.4  0.7  0.1  13.1

קישורים חיצוניים

הערות שוליים

קטגוריה:כדורסלני נבחרת קרואטיה
קטגוריה:כדורסלנים קרואטים
קטגוריה:כדורסלנים בוסנים
קטגוריה:כדורסלני ברוקלין נטס
קטגוריה:כדורסלני ריאל מדריד
קטגוריה:כדורסלני ציבונה זאגרב
קטגוריה:כדורסלני פנרבחצ'ה
קטגוריה:כדורסלני מורסיה
קטגוריה:כדורסלני וושינגטון ויזארדס
קטגוריה:כדורסלני אינדיאנה פייסרס
קטגוריה:כדורסלני יוטה ג'אז
קטגוריה:כדורסלני דטרויט פיסטונס
קטגוריה:כדורסלנים באולימפיאדת ריו דה ז'ניירו (2016)
קטגוריה:בחירות דראפט של מיאמי היט
קטגוריה:קרואטים שנולדו ב-1989